Любен Каравелов
Че що си са расплакала…

chitanka.info

— Че що си са расплакала,

моме черноока?

Майка ли та люто кълне,

баща ли та хока?

„Майка ми е кротка жена

и назе обича;

а баща ми главата си

за мене отсича;

едно само не достига

и сърце ми вене,

че не мога да си найда

либе спроти мене…

Не мисла аз на тоя свят

да бъда богата;

ами искам на балканът

юнак да испрата“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.